CELEX: 62018TN0076
Language: bg
Date: 2018-02-09 00:00:00
Title: Дело T-76/18: Жалба, подадена на 9 февруари 2018 г. — CN/Парламент

16.4.2018   
            
            
               BG
            
            
               Официален вестник на Европейския съюз
            
            
               C 134/25
            
         Жалба, подадена на 9 февруари 2018 г. — CN/Парламент
   (Дело T-76/18)
   (2018/C 134/36)
   Език на производството: френски
   
      Страни
   
   
      Жалбоподател: CN (представители: C. Bernard-Glanz и A. Tymen, адвокати)
   
      Ответник: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви настоящата жалба за допустима;
            
         
               —
            
            
               да разпореди на ответника да представи заключенията на комитета АПС, протоколите от изслушванията на свидетели от комитета АПС, и преписката, предадена на председателя на Европейския парламент по силата на член 10 от вътрешната правна уредба на комитета АПС;
            
         
               —
            
            
               да отмени обжалваното решение и доколкото е необходимо, решението за отхвърляне на жалбата по административен ред;
            
         
               —
            
            
               да осъди ответника да заплати 68 500 EUR за поправяне на различните неимуществени вреди на жалбоподателя;
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първо основание, изведено от нарушението на член 41 от Хартата на основните права на Европейския съюз (наричана по-нататък „Хартата“), на член 25 от Правилника за длъжностните лица на Европейския съюз (наричан по-нататък „Правилника“) и на задължението за мотивиране, на принципа на добра администрация, на правото на изслушване, на правото на защита и на задължението за полагане на грижа, от което било опорочено обжалваното решение в случая, тоест решението на Европейския парламент да отхвърли искането на жалбоподателя за помощ.
            
         
               2.
            
            
               Второ основание, изведено от явна грешка в преценката, от нарушение на член 31 от Хартата, на член 12а от Правилника, на член 24 от Правилника и на задължението за полагане на грижа.